МБОУ «Куликовская средняя общеобразовательная школа» Краснослободского муниципального района

Республики Мордовия

Азкс:

**« Кельгома Россиязе и Мордовиязе»**

Сёрмадозе: Конкина М.И.

Куликово, 2017 г.

**Кельгома Россиязе и Мордовиязе.**

Русь… Россиязе. Мон кельгса Россиять. Мон кельгса монь Россиязень аф аньцек шабакс и одкс пингозень инкса, а сяс, мес сон паронь арьси, вешфксонь пяшкоди. Кодама ункстамаса ункстама сон? Ункстама пяк содаф ломаньца, мудрецса, геройса, спортсменса, поэтса или художникса? Аф саты сембе эряфце. Ункстама оцю ляйса, ошса, велеса, конатнень аш лувксна? Да, сон оцю, аф юнкстави.

Картаса келиста таргавсь Российскяй Федерациясь – минь шачема мастороньке. Мордовиясь - монь шачема вастозе - Россиять кочкаф пяльксоц. Сон ащи Ока и Сура ляйхнень ёткса. Мордовиясь аф пяк оцю, эсонза эряй миллионть малава ломань.

А валхне «мордвин», «мордва», «мокша», «эрьзя» сувасть историяти, тя финно-угорскяй народть содасазь сембе масторса. Иван Грознаень пингста ульсь содаф дворянскяй род - Мордвиновне. Советскяй союзонь геройть, Михаил Девятаевонь позывноецоль валсь «Мордвин». Эдуард Багрицкяень ули поэмац «Звезда Мордвина». Школьнай программати сувафтф лама русскяй писательда, конатнень лемсна сотнефт монь шачема вастозень мархта.

А.С. Пушкин, Л.Н. Толстой, М.Е. Салтыков-Щедрин ульсть эсь пингстост Мордовияса. А.И. Купринонь родителенза ульсть Темниковста. К.А. Фединонь тядяц шачфоль Ковылкинскяй районца.

Мокшэрзятнень колга С.А. Есенин уставась сермадома нинге одкс пингстонза. 1915 кизоня сон сермадсь:

«Затерялась Русь в Мордве и Чуди,

Нипочем ей страх…»

А1917 кизоня эвондасть тяфтама строчканза:

« Край мой! Любимая Русь и Мордва!

Притчею мглы ты как прежде жива…»

Мокшэрзянь литератураса лама од лемда – Шаронов А.Н., Тремасов Н.Я., Тарасова М.А., Смородина А., конат лама тисть и тиихть цебярь.

Степан Эрьзя - тя лемсь сядонга пяк тиезе мокшэрзятнень содафокс масторлангса. Сон ётазе сембе масторть, эрясь и покась лия масторса и мрдась меки Мордовияв, козя паксянь и вирень вастти. Сембе содасазь патриархть Никононь, народнай певицать Лидия Руслановать, историкть Василий Ключевскяень, спортсменкать Ольга Каниськинать, конат шачсть и кассть Мордовияса. Мекольце пингть Мордовиясь кармась сидеста шарфнема мяль адмирал Федор Ушаковонь лемонцты. Эрямац русскяй воинть Ушаковонь мокшэрзянь масторса няфтсы кеме соткснон и ладязь эрямаснон русснень и мокшэрзятнень, а тя пяк эряви.

Тя кепотьксне корхтайхть сянь колга, што мокшэрзянь масторсь – тя пяк оцю Россиянь пакш. Сонь ули эсь культурац, кялец.

«Культурась, кяльхне -тя сатфксне сембе Россиять и масторлангть. И минь карматама сембонь тиема, штоба виияфтомс, касфтомс, кемокстамс и ванфтомс синь», - тя валхне В.В. Путинонь, конатнень сон азозень I международнай национальнай культурань фестивальса «Шумбрат, Финно-Угрия».

Мокшень, эрзянь и рузонь кяльса лисендихть Мордовияса газетат, журналхт, художественнай литература . Мокшэрзянь кяльхнень тонафнесазь школаса. Тя кяльть можна марямс и Москуса и Санкт-Петербургса, Пензенскяй, Оренбургскяй, Ульяновскяй и лия областьса. Мокшэрзятнень кяльса аш вал «война», синь эряйхть ладязь сембонь мархта. Мордовиянь диаспорась работай и лия регионца эряйхнень мархта.

Мон арьсян, што оцю сотксокс ломаттненди уленди марстонь корхтамань кяльсь.А ведь улихть ломатть, конат виздихть азомс, што синь мокшет или эрзят.

Мяляфтк эсь лемцень – тя пяшкотьф крхка мяльса валхне можнат шарфтомс и фкя ломаненьди, тяфта сембе народти. Нациясь эста вии и кемокстаф, мзярда ванфтсы, аф юмафтсы эсь лемонц, эсь этносонц.

Минь марсотама Россиять мархта. И мзярда минь марсотама, минь кивок аф сяськсамазь. Тянь няфнесазь и войнатне, и лия событиятне, мзярда сембе Россиянь нароттне марязь пряснон фкякс, сяс и сяськондсть и ётсезь сембе стакашитнень.

Ули тяфтама легенда, што куломдонза инголе Тюштя кадозе мокшэрзятненди трубканц и мярьгсь: «Эрявксы – трубаса морада, серьгядемасть монь».

Тячи сонць Россиясь серьгядсы Тюштянь, штоба мярьгомс: минь тежянь киза Россиять мархта. Минь най марсотама!

Мон павазу ломанян, мон шачень Россиянь модать лангса, Мордовия Республикаса. И арьсян, эрь ломантть ули сембода цебярь, инь лямбе вастоц, катк аф оцю, а сембе сяка седи ваксстонь инь кельговикс.

Тейть мон мораса тя мороть,

Тядянь мастор, шачем край.

Фалу няендемс тонь ёран,

Валдце седизон сувай.